Here is a page extracted from Wikipedia that may contain CSS, HTML, and a lot of unformatted text.

Title: انا والعذاب وهواك
Content: أنا والعذاب وهواك

كلماتها 
أنا والعذاب وهواك ـ عايشين لبعضينا

اخرتها ايه وياك ـ يا اللى أنت ناسينا

عهد الهوا صنته وعمري ـ ما خنته ولا بعت ايامه

فى حبي خبيته وبقلبي ـ غنيته وعشقت أنغامه

وقلت اغني ـ وياك يا قاسي

بعدت عني ـ وفضلت أقاسي

واحتار شبابي معاك ـ والوجد فاض بينا

صابر وباستناك ـ والصبر موش لينا

اخرتها ايه وياك ـ ياللي انت ناسينا

اهل الهوا مساكين صابرين ومُش صابرين وبيحسدوا الخالي

اصل الهوا غدار فيه القلوب تحتار ما للهوا وما لي

يا اللى بحبك ـ حيرت حبي

طاوعت قلبك ـ لاوعت قلبي

واحتار شبابي معاك ـ والوجد فاض بينا

صابر وباستناك ـ والصبر مش لينا

اخرتها ايه وياك ـ يا اللى انت ناسينا

عيني علا عيونك والرمش فى جفونك قادر و ظالمني

عينيك بتتكلم والرمش بيسلم وانت مخاصمني

وفى كل نظره ـ شايف غرامك

ولا قلت مره ـ سبب خصامك

واحتار شبابي معاك ـ والوجد فاض بينا

صابر و باستناك ـ والصبر مُش لينا

اخرتها ايه وياك ـ يا اللى انت ناسينا

شوف كمان 
 ليستة اغانى محمد عبد الوهاب

اغانى باللغه المصريه
اغانى محمد عبد الوهاب